cyanic-selkie/wikianc huggingface dataset:
Ալեքսան Նալբանդյան
Կենսագրություն
Ալեքսան Նալբանդյանը ծնվել է 1971 թվականի ապրիլի 18-ին Երևանում։ Բռնցքամարտով սկսել է զբաղվել 11 տարեկան հասակում Հենրիկ Թադևոսյանի ղեկավարության ներքո։ 1984 թվականից մարզվել է Յուրի Ներսիսյանի մոտ։ 1991 թվականին դարձել է ԽՍՀՄ առաջնության բրոնզե մրցանակակիր և ԽՍՀՄ ժողովուրդների ամառային սպարտակիադայի 1991 թվականի հաղթող, մասնակցել 1991 թվականին Սիդնեյում անցկացվող առաջնությանը։
1993-1994 թթ.-ին խաղացել է Հայաստանի հավաքականի կազմում։ 1994 թվականի վերջին տեղափոխվել է Ռուսաստանի Սոչի քաղաք, որտեղ շարունակել է զբաղվել բռնցքամարտով Արչիլ Մարտիրոսյանի մոտ։ 1998-2002 թթ. ապրել է Կրասնոդարում։ 1990-ական թվականների երկրորդ կեսին առաջին թեթև քաշային կարգի առաջատար բռնցքամարտիկ, 1997 թվականին դարձել Ռուսաստանի չեմպիոն, Նյու Յորքի բարի կամքի խաղերի արծաթե մեդալակիր, Հյուսթոնի 1999 թվականի համաշխարհային մրցաշարի բրոնզե մեդալակիր։
2002 թվականին Ալեքսան Նալբանդյանը վերադարձել է Հայաստան և կրկին հանդես է գալիս Հայաստանի դրոշի ներքո։ 2004 թվականին մասնակցել է Եվրոպայի սիրողական բռնցքամարտի առաջնությանը և դարձել միակ հայ բռնցքամարտիկը, ով կարողացել է որակավորվել Աթենքի ամառային օլիմպիական խաղերի համար։ Պարտության է մատնել Ֆրանսիայի և Իրաքի մրցակիցներին, սակայն քառորդ եզրափակչում պարտվել է ականավոր չինացի բռնցքամարտիկ Ցզոու Շիմինին։
2004 թվականին, ավարտելով իր կարիերան, Վլադիմիր Ենգիբարյանի անվան ՀՀ բռնցքամարտի օլիմպիական դպրոցում զբաղվել է մարզչական աշխատանքով։ 2011 թվականից աշխատում է Սոչի քաղաքի մանկապատանեկան բռնցքամարտի մարզադպրոցում։
Աղբյուրներ և հղումներ
Կատեգորիա:Հայ բռնցքամարտիկներ Կատեգորիա:Խորհրդահայեր Կատեգորիա:Բռնցքամարտիկներ այբբենական կարգով
Հուա Մեյ
Հուա Մեյ, (ծնվել է օգոստոսի 21-ին, 1999 թ-ին), իգական սեռի մեծ պանդա է։ Նա առաջին մեծ պանդայի ձագն է, որը մեծացել է Ամերիկայի Միացյալ Նահանգներում։ Ծնվել է Բայ Յունից (մայր) և Շի Շի պանդայից (հայր) Սան Դիեգո կենդանաբանական այգում։ Միլիոնավոր մարդիկ ամբողջ աշխարհում դիտում էին՝ ինչպես է մեծանում Հուա Մեյը Պանդա Քամ կենդանաբանական այգում։
Հուա Մեյը Բայ Յունի Մեյ Շենգ, Սու Լին, Զեն Զեն, Յուն Զի և Սաո Լիվու ձագերից ավագն է։ Այս ձագերի հայրը Գաո Գաոն է։
2004 թվականի փետրվարին, հասուն տարիքում, Հուա Մեյը տեղափոխվեց Վոլոնգի ազգային արգելոց Սիչուան նահանգում, Չինաստան, որտեղ նա ավելի լավ էր հաղորդակցվում։ 2007 թվականի վերջին, ծնվեցին Հուա Մեյի երկվորյակները. Թուան Թուան և Մուան Մուան, և Մեյ Լինգը 2004 թվականի սեպտեմբերի 1-ին, արական և իգական երկվորյակները՝ Վեյ Վեյը և Թինգ Թինգը 2005 թվականի օգոստոսի 29-ին, մյուս արական երկվորյակները՝ Հուա Լոնգը և Հուա Աոն, ծնվել են 2007 թվականի հուլիսի 16-ին  ։
2008 թ-ի Սիչուանի երկրաշարժից հետո Վոլոնգում վնասվեց հսկա պանդա հիմնարկությունը. որի հետևանքով Հուա Մեյը տեղափոխվեց Բիֆենգսիա Պանդա հետազոտական հաստատություն Յաանուն։ 2009 թվականի հուլիսին, ծնվեց Հուա Մեյի միակ իգական սեռի ձագը՝ Հաո Հաոն ։ 2010 թվականի սեպտեմբերին Հուա Մեյը ծննդաբերեց իր ութերորդ արական ձագը՝ Յանգ Հուն։ Այնուհետև, 2012 թվականի օգոստոսին, նա ծննդաբերեց իր իններորդ իգական ձագը՝ Ջիա Ջիան, իսկ տասներորդ արական ձագը ծնվել է 2013 թվականի հուլիսին ։
Արտաքին հղումներ
Կատեգորիա:Կենդանաբանություն Կատեգորիա:Կենդանական աշխարհ ըստ տարածաշրջանի Կատեգորիա:Կենդանիներ Կատեգորիա:Կենդանական աշխարհ ըստ երկրի Կատեգորիա:Կենդանիներ այբբենական կարգով Կատեգորիա:Կենդանիներ մշակույթում և արվեստում Կատեգորիա:Կենդանիներ ըստ ուտելիքի նախընտրության Կատեգորիա:Կենդանիներ ըստ հարմարվողականության Կատեգորիա:Արջեր Կատեգորիա:Արջաթիթեռներ
Սերբիայի ազգային բանկ
Սերբիայի ազգային բանկ (Народна банка Србије / Narodna banka Srbije), ազգային բանկ Սերբիայի մայրաքաղաք Բելգրադում։ Հիմնադրվել է 1884 թվականին ։ Բանկն իրականացնում է դրամավարկային քաղաքականության, սերբական դինարի և մետաղադրամի միանձնյա թողարկման, գների կայունության պահպանման, Սերբիայում ֆինանսական համակարգի կայունության խթանման գործառույթները ։
Պատմություն
Ազգային բանկը հիմնադրվել է 1884 թվականի հուլիսի 2-ին որպես Սերբիայի թագավորության արտոնյալ ազգային բանկ։ Այնուհետև ձևավորվել է որպես Սերբիայի ազգային բանկ և համարվում է առաջատար ժամանակակից բանկային հաստատություն ։ Բանկի առաջին կառավարիչն է եղել Ալեքսա Սպասիչը։ Առաջին համաշխարհային պատերազմից հետո բանկը ենթարկվել է մի շարք փոփոխությունների, քանի որ երկիրը ընդլայնվել և դարձել է Հարավսլավիա։ 2003 թվականից բանկը վերադարձել է սերբական արժույթի։
Գործառույթ
Սերբիայի ազգային բանկի հիմնական գործառույթն է դրամավարկային քաղաքականության, ինչպես նաև դինարի փոխարժեքի քաղաքականության որոշումն ու իրականացումը, օտարերկրյա պահուստային արտարժույթների կառավարումը, թղթադրամների և մետաղադրամների թողարկումը, արդյունավետ վճարման և ֆինանսական համակարգերի պահպանումը։
Կառավարիչներ
Սերբիայի ազգային բանկի կառավարիչների ցանկը բանկի 2003 թվականի վերահաստատումից հետո.
Արտաքին հղումներ
Կատեգորիա:Սերբիայի բանկեր Կատեգորիա:Կենտրոնական բանկեր Կատեգորիա:1884 հիմնադրված բանկեր Կատեգորիա:1884 հիմնադրումներ Սերբիայում
Մեդվեժյա (թափվում է Օզերնոյ ծոց)
Մեդվեժյա (Медвежья), գետ Կամչատկա թերակղզի, Ռուսաստանում։ Գետի երկարությունը 42 կմ է Հոսում է Ուստ-Կամչատսկի շրջանում և Կամչատսկի երկրամասում ։ Թափվում է Բերինգի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր
Լարկա (համայնք)
Լարկա (Larcat), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Ֆուա շրջանի Լե Կաբան կանտոնի կազմի մեջ։ Համայնքի INSEE կոդ՝ 09155։
Բնակչություն
Համայնքի բնակչությունը 2008 թվականին կազմում էր 39 մարդ։
Տնտեսություն
2007 թվականի տվյալներով 20 աշխատունակ տարիքի մարդկանցից (15-64 տարեկան) 14-ը տնտեսապես ակտիվ էին, 6-ը անգործունակ (ակտիվության ցուցանիշը 70,0 %, 1999 թվականին եղել է՝ 55,6 %)։ 14 աշխատունակ բնակիչներից 13-ը աշխատում էին (6 տղամարդ և 7 կին), անաշխատանք էր 1-ը (կին)։ 6 անգործունակ մարդկանցից 1-ը աշակերտներ կամ ուսանողներ են, 2-ը թոշակառու, 3-ը անաշխատունակ էին այլ պատճառներով ։
Ազոտի (IV) օքսիդ
Ազոտի (IV) օքսիդ ազոտի երկօքսիդ, «աղվեսի պոչ» երկատոմ բարդ անօրգանական միացություն է կազմված ազոտի և թթվածնի ատոմներից, ունի հետևյալ բանաձևը՝ NO2: Գորշ դարչնագույն, հեղձուցիչ հոտով, խեղդող, խիստ թունավոր գազ է։ Հեղուկ վիճակում դեղնավուն է։
Ֆիզիկական հատկություններ
Սովորական պայմաններում ազոտի երկօքսիդը գտնվում է խառնուրդում իր դիմերի՝ N2O4 հետ։ Դիմերի առաջացումը պայմանավորված է NO2-ի մոլեկուլում չզույգված էլեկտրոնի առկայությամբ։
140°C-ում ազոտի երկօքսիդը կազմված է միայն NO2-ի մոլեկուլներից և շատ մուգ, համարյա սև գունավորում ունի։
Եռման ջերմաստիճանում ազոտի երկօքսիդը դեղնավուն հեղուկ է, որը պարունակում է մոտ 0,1 % NO2:
+21°C-ից ցածր ջերմաստիճանում ազոտի երկօքսիդը անգույն կամ դեղնավուն (մոնոմերի առկայությամբ պայմանավորված) հեղուկ է։
-12°C-ից ցածր ջերմաստիճանում ազոտի երկօքսիդը սպիտակ բյուրեղային նյութ է՝ կազմված N2O4-ից։
Ստացում
,
Այս ռեակցիան մշակվել և իրականացվել է նոր քիմիական սարքի՝ NTO հրթիռային վառելիք (ըստ ԳՕՍՏ-ի և ISO 15859-5-2010-ի) օքսիդացնող գեներատորի միջոցով ։
Ֆիզիոլոգիական ազդեցություն և թունավորություն
Ազոտի երկօքսիդը խիստ թունավոր, ուժեղ օքսիդիչ նյութ է՝ գրանցված ուժեղ ներգործող թունավոր նյութերի ցանկում։ Մեծ չափաբաժիններով այն կարող է դառնալ ամենաուժեղ անօրգանական թույնը։ Նույնիսկ փոքր կոնցենտրացիաների դեպքում գրգռում է շնչուղիները, բարձր կոնցենտրացիաներում՝ առաջացնում է թոքային այտուց։ Գռգռում է լորձաթաղանթները։ Ազոտի երկօքսիդը ազդում է արյան բաղադրության վրա՝ նվազեցնելով հեմոգլոբինի պարունակությունը։
Մթնոլորտ արտանետված ազոտի օսիդները էկոլոգիական տեսանկյունից լուրջ վտանգ են ներկայացնում, քանի որ առաջացնում են թթվային անձրևներ։
«Աղվեսի պոչ»
«Աղվեսի պոչ» անվանում են քիմիական գործարանների արտանետումներում պարունակվող ազոտի օքսիդներին (NOx): Անվանումը պայմանավորված է ազոտի երկօքսիդի գորշ-դարչնագույն գունավորմամբ։ Ցածր ջերմաստիճանում ազոտի երկօքսիդը վերածվում է անգույն դիմերի։ Ամռանը «աղվեսի պոչը» տեսանելի է, քանի որ արտանետված գազային խառնուրդում մոնոմերի կոնցենտրացիան մեծ է։
Ծանոթագրություններ
Կատեգորիա:Քիմիական միացություններ Կատեգորիա:Օքսիդներ Կատեգորիա:Ազոտի օքսիդներ Կատեգորիա:Թունավոր նյութեր
Դարակերտ
Դարակերտ, գյուղ Հայաստանի Հանրապետության Արարատի մարզի Մասիսի տարածաշրջանում, Մասիս քաղաքից 10 կմ հյուսիս, մարզկենտրոնից գտնվում է 23 կմ հեռավորության վրա։
Պատմություն
Գյուղը հիմնադրվել է 1829 թվականին։ Նախկինում ունեցել է Էլիազ, Էյլաս, Իփաքլու, Հաջի Այվազ անվանումները։ Դարակերտ է վերանվանվել 1978 թվականին։ Գյուղի մոտ է գտնվում անտիկ ժամանակաշրջանի՝ մ.թ.ա. I դարի հին բնակավայրի ավերակներ։ Գյուղը տեղադրված է Արարատյան դաշտում` ծովի մակարդակից 840 մ բարձրության վրա։
Կլիմա
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C: Ամառը տևական է` մայիսից մինչև հոկտեմբեր, օդի միջին ամսական ջերմությունը հասնում է 24-ից 26°C, իսկ առավելագույնը՝ 42°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Դարակերտի մշտական բնակչությունը կազմել է 2723, առկա բնակչությունը` 2611 մարդ, բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի առկա 601 տնտեսություն, դպրոց, գրադարան, կապի հանգույց, բուժկետ։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 352 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 286 հա։ Ունի պտղատու և խաղողի այգիներ, որոնք կազմում են 3 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։ Զբաղվում են կաթնամսատու անասնապահությամբ, թռչնաբուծությամբ։
Հղումներ
Կատեգորիա:Արարատի մարզի գյուղեր Կատեգորիա:1829 թվականին հիմնադրված բնակավայրեր
Դրինիա
Դրինիա (Δρυνιά) կամ Տրինիա (Θρινιά), գյուղ Կիպրոսի Հանրապետության Պաֆոսի շրջանում։ Տեղակայված է Այիոս Դիմիտրիանոս գյուղից 3 կմ դեպի հյուսիս։
Բնակրություն
Ըստ 2001 թվականի տվյալների բնակչությունը կազմում է 50-60 մարդ ։ Բնակչության մեծամասնությունը կազմում են հույները։
Ծանոթագրություններ
Կատեգորիա:Կիպրոսի գյուղեր
Կետակերպեր
Կետակերպերը բաժանվում են երկու ենթակարգի՝ բեղավոր կետեր և ատամնավոր կետեր։
Բեղավոր կետեր
Բեղավոր կետերը (Mysticeti) կետակերպերի ամենախոշոր ներկայացուցիչներն են։ Հայտնի է բեղավոր կետերի 13 տեսակ՝ կապույտ կետ, գրենլանդական կամ բևեռային կետ, սովորական շերտավոր կետ (ֆինվալ), հյուսիսային շերտավոր կետ (սեյվալ), գորշ կետ, սապատավոր կետ, հարավային կետ և այլն։ Բեղավոր կետերը աշխարհի խոշորագույն կենդանիներն են։ Էգերն ավելի խոշոր են քան արուները։ Ատամների փոխարեն վերին ծնոտին ունեն մինչև 800 եղջերային թերթիկներ, որոնք կոչվում են բեղեր (այստեղի էլ բեղավոր կետեր անվանումը)։ Թերթիկների երկարությունը մինչև 4,5 մ է։ Դրանք օգնում են կուլ տված ջրից առանձնացնել պլանկտոնն ու մանր խեցգետնակերպերին, որոնցով սնվում են բեղավոր կետերը։ Բեղավոր կետերն ունեն զույգ քթանցքներ, որոնք գտնվում են գլխի վերևում։ դրանք ունեն փականներ, որոնք փակվում են, երբ կետը սուզվում է։ Երբ կետը հայտնվում է ջրի մակերևույթին, փականները բացվում են և կետը արտաշնչում է։ նրա թոքերից մղվող տաք օդը մինչև 10 մ բարձրությամբ գոլորշու ամպ է առաջացնում, որը երևում է հեռվից և կոչվում է կետի շատրվան։
Ատամնավոր կետեր
Ատամնավոր կետերը (Odontoceti) բեղավոր կետերից տարբերվում են նրանով, որ վերին ծնոտին ունեն ատամներ (ստորին ծնոտին ատամներ չունեն)։ Ատամների քանակը 2-ից մինչև 240 է, որոշ դելֆիններ ունեն ավելի քն 200, միաժանին (նարվալ)՝ ընդամենը երկու ատամ, որոնցից մեկն աճում և դառնում է հսկա ժանիք։ Ատամնավոր կետերը ունեն մեկ քթանցք։ Նրանք սնվում են ձկներով, գլխոտանիներով, երբեմն՝ ծովային կաթնասուններով։ մարմնի չափերով նկատելի զիջում են բեղավոր կետերին։ Ամենախոշոր տեսակը կաշալոտն է, որի մարմնի երկարությունը 20 մ է, իսկ քաշը՝ մինչև 50 տ։ Կաշալոտը համարվում է աշխարհի խոշորագույն գիշատիչը։ կաշալոտը սնվում է ծովային գլխոտանիներով՝ կաղամարներ, ութոտանիներ և այլն։ Ատամնավոր կետերը հրաշալի լողում են, կարող են զարգացնել մինչև 50 կմ/ժ արագություն։ Նրանք ներառվում են 7 ընտանիքներում՝ դելֆինայիններ, միաժանիներ, կաշալոտայիններ, ծովախոզայիններ, գետային դելֆիններ և այլն։ Դելֆինները չղջիկների նման տիրապետում են էխոլոկացիայի ունակության՝ ուլտրաձայնային ազդանշանների օգնությամբ հրաշալի կողմնորոշվում են ջրում ։
Լառնա (Արյեժի գավառ)
Համայնքի INSEE կոդ՝ 09156։
Բնակչություն
Համայնքի բնակչությունը 2008 թվականին կազմում էր 18 մարդ։
Տնտեսություն
2007 թվականի տվյալներով 11 աշխատունակ տարիքի մարդկանցից (15-64 տարեկան) 10-ը տնտեսապես ակտիվ էին, 1-ը անգործունակ (ակտիվության ցուցանիշը 90,9 %, 1999 թվականին եղել է՝ 63,6 %)։ 10 աշխատունակ բնակիչներից 7-ը աշխատում էին (5 տղամարդ և 2 կին), անաշխատանք էին 3-ը (կին)։ 1 անգործունակ մարդկանցից 1-ը թոշակառու էր ։
Արտաքին հղումներ
Կատեգորիա:Ֆրանսիայի համայնքներ
Մետևի
Մետևի (Метеви), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը 17 կմ է։ Հոսում է Պենժինսկի շրջանում և Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Տելետրա
Բնակչություն
Ըստ 2001 թվականի տվյալների բնակչությունը կազմում է 180-200 մարդ ։ Բնակչության մեծամասնությունը կազմում են հույները։
Կառոլ Լինետի
Կառոլ Լինետի (Karol Linetty, ), լեհ ֆուտբոլիստ, «Սամպդորիա» ակումբի և Լեհաստանի հավաքականի կիսապաշտպան։ 2016 թվականի Եվրոպայի առաջնության և 2018 թվականի աշխարհի առաջնության մասնակից։
Ակումբային կարիերա
Կառոլը «Լեխ» ակումբի սան է։ 2012 թվականի նոյեմբերի 2-ին՝ «Վիսլա» ակումբի դեմ խաղի ժամանակ նա կատարել է իր նորամուտը Լեհաստանի առաջնությունում ։ 2014 թվականի մարտի 1-ին՝ «Պյաստ» ակումբի դեմ խաղի ժամանակ խփել է իր առաջին գոլը «Լեխ» ակումբի կազմում ։ 2015 թվականին Կառոլը դարձել է Լեհաստանի սուպերգավաթակիր։
2016 թվականի ամռանը Կառոլը տեղափոխվել է իտալական «Սամպդորիա» ակումբ։ Տրանսվերի արժեքը կազմել է 3 միլիոն եվրո ։ Օգոստոսի 21-ին՝ «Էմպոլի» ակումբի դեմ խաղի ժամանակ նա կատարել է իր նորամուտը իտալական Սերիա A-ում ։ Մայիսի 7-ին՝ «Լացիո» ակումբի դեմ խաղի ժամանակ խփել է իր առաջին գոլը «Սամպդորիա» ակումբի կազմում ։
Միջազգային կարիերա
2012 թվականին Կառոլը մասնակցել է Սլովենիայում կայացած Եվրոպայի պատանեկան առաջնությանը։ Մրցաշարում մասնակցել է Բելգիայի, Սլովենիայի , Նիդերլանդների և Գերմանիայի պատանեկան հավաքականների դեմ խաղերին ։
2014 թվականի հունվարի 18-ին՝ Նորվեգիայի հավաքականի դեմ ընկերական խաղի ժամանակ Կառոլը կատարել է իր նորամուտը Լեհաստանի հավաքականի կազմում ։ Նույն խաղի ժամանակ խփել է իր առաջին գոլը ազգային հավաքականի կազմում։
2016 թվականի ամռանը Կառոլը Լեհաստանի հավաքականի կազմում մասնակցել է Ֆրանսիայում կայացած Եվրոպայի առաջնությանը։ Մրցաշարում նա այդպես էլ դուրս չի եկել խաղադաշտ։
2018 թվականին Կառոլը մասնակցել է Աշխարհի առաջնությանը, որը կայացել էր Ռուսաստանում։ Մրցաշարում նա այդպես էլ խաղադաշտ դուրս չի եկել։
Ձեռքբերումներ
Ակումբային
«Լեխ»
Արտաքին հղումներ
Կատեգորիա:Լեխվիա ՖԱ-ի ֆուտբոլիստներ Կատեգորիա:Լեհ ֆուտբոլիստներ Կատեգորիա:Սամպդորիայի ֆուտբոլիստներ Կատեգորիա:Լեհաստանի հավաքականի ֆուտբոլիստներ Կատեգորիա:Լեհաստանի ֆուտբոլի ազգային հավաքական Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի կիսապաշտպաններ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Բուֆ (թատրոն, Դոնի Ռոստով)
«Բուֆ» թատրոն (Театр «Буфф»), Ռուսաստանի Դոնի Ռոստով քաղաքի ամառային թատրոնը 20-րդ դարի առաջին կեսին։
Պատմություն
Ամառային թատրոնը և նրան պատկանող այգին տեղակայված էին ներկայիս Մ. Գորկու փողոցի և Օստրովսկու նրբանցքի անկյունում։ Թատրոնի շենքը հարում էր Վ. Ս. Կուշնարյովի եկամտաբեր տանը (Պուշկինի փողոց, 51)։ Թատրոնը հանդիսականների համար բացվել է 1910 թվականի սեպտեմբերի 19-ին ։
Թատրոնը բացվելու մասին թերթում տպագրված ազդագիրը հայտարարում էր.
Հոկտեմբերյան հեղափոխության և քաղաքացիական պատերազմի ժամանակ, ինչպես քաղաքի այլ թատերական հաստատությունները, «Բուֆ» թատրոնը ևս եղել է հանրահավաքների և հանդիպումների վայր։ Հայրենական մեծ պատերազմի  տարիներին թատրոնի շենքն այրվել է և այլևս չի վերականգնվել։
Արտաքին հղումներ
Կատեգորիա:Թատրոններ այբբենական կարգով Կատեգորիա:Դոնի Ռոստովի թատրոններ Կատեգորիա:Դոնի Ռոստովի շենքեր և կառույցներ Կատեգորիա:Դոնի Ռոստովի տեսարժան վայրեր Կատեգորիա:1910 հիմնադրումներ Ռուսաստանում
Վիլետ սյուր Օբ
Վիլետ սյուր Օբ (Villette-sur-Aube), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 261 մարդ, բնակչության խտությունը` 16.76 մարդ/կմ²։ Բնակավայրը զբաղեցնում է 15.57 կմ² տարածք։
Աշխարհագրություն
Գտնվում է Փարիզ քաղաքից 135 կմ արևելք, Շալոն ան Շամպայն քաղաքից` 55 կմ հարավ, Տրուա քաղաքից` 27 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 143 աշխատունակ (15-64 տարեկան) բնակիչ, որոնցից ակտիվ էին 115-ը, իսկ ոչ ակտիվները` 28։ Ակտիվության ցուցանիշը կազմում է 80,4 %։ 115 աշխատունակ մարդկանցից աշխատել է 109 անձ (62 տղամարդ և 47 կին)։ Գործազուրկ են եղել 6 անձ (1 տղամարդ և 5 կին)։ 28 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 9-ը չեն աշխատել տարբեր պատճառներով ։
Պարսունա
Պարսունա («պերսոնա» բառի աղավաղված ձևը, - անձնավորություն, դեմք), 17-րդ դարում ռուսական դիմանկարային գեղանկարչության ստեղծագործություն։ Յակով Տուրգենևի պարսունան (17-րդ դարի 90-ական թվականներին) Առաջին Պարսունաները ոչ իրենց կատարման տեխնիկայով և ոչ էլ կերպարային կառուցվածքով չեն տարբերվել սրբանկարից (Ֆեոդոր Իվանովիչ թագավորի Պարսուանա17-րդ դարի 1-ին կես, Պատմության թանգարան, Մոսկվա)։ 17-րդ դարում 2-րդ կեսին Պարսունաի զարգացումն ընթացել է երկու ուղղությամբ,
Կատեգորիա:Դիմապատկեր
Լարոկ դ’Օլմ
Լարոկ դ’Օլմ (Laroque-d'Olmes), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09157։
Բնակչություն
Համայնքի բնակչությունը 2008 թվականին կազմում էր 2712 մարդ։
Տնտեսություն
Տնտեսության հիմքը կազմում է տեքստիլ արդյունաբերությունը։
2007 թվականի տվյալներով 1560 աշխատունակ տարիքի մարդկանցից (15-64 տարեկան) 1040-ը տնտեսապես ակտիվ էին, 520-ը անգործունակ (ակտիվության ցուցանիշը 66,7 %, 1999 թվականին եղել է՝ 66,7 %)։ 1040 աշխատունակ բնակիչներից 878-ը աշխատում էին (476 տղամարդ և 402 կին), անաշխատանք էին 162-ը (69 տղամարդ և 93 կին)։ 520 անգործունակ մարդկանցից 110-ը աշակերտներ կամ ուսանողներ են, 205-ը թոշակառու, 205-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ռենատ Ատաուլին
Ռենատ Նուրուլաևիչ Ատաուլին (Ренат Нурулаевич Атау́лин, ), խորհրդային ռուս ֆուտբոլիստ, կիսապաշտպան։ ԽՍՀՄ սպորտի վարպետ։
Կարիերա
Իր ֆուտբոլային կարիերան Ռենատ Ատաուլինն սկսել է Մոսկվայի «Դինամոյի» երիտասարդական թիմում։ 1982 թվականից մինչև 1983 թվականը խաղացել է Մոսկվայի ակումբի ֆարմ-ակումբը հանդիսացող Կաշիրայի «Դինամոյում»՝ անցկացնելով իր բանակային ծառայությունը։ Թիմը հանդես է եկել Երկրորդ լիգայում, որտեղ Ռենատ Ատաուլինը մասնակցել է 13 հանդիպման ու խփել 3 գոլ։ 1984 թվականից մինչև 1985 թվականը Ռենատ Ատաուլինը «սպիտակակապույտների» հիմնական կազմում մասնակցել է բարձրագույն լիգայի 52 հանդիպման և խփել 1 գոլ։ Առաջնությունում նա իր նորամուտը կատարել է 1984 թվականի ապրիլի 14-ին՝ վեցերորդ տուրի «Շախտյոր» ակումբի դեմ խաղում ։ Նույն թվականին Ռենատ Ատաուլինը դարձել է ԽՍՀՄ գավաթակիր. ԽՍՀՄ գավաթի խաղարկության եզրափակչում «Դինամոն» ավելացված ժամանակում հաղթել է «Զենիթին» 2։0 հաշվով։
1986 թվականին Ռենատ Ատաուլինը տեղափոխվել է Մոսկվայի «Սպարտակ»։ Մրցաշրջանի ընթացքում նա մասնակցել է 15 հանդիպման։ Դրանից հետո նա տեղափոխվել է Մոսկվայի «Լոկոմոտիվ». «երկաթուղայինների» կազմում նա մասնակցել է 80 հանդիպման և խփել մեկ գոլ։
1989 թվականի մայիսին Ռենատ Ատաուլինը տեղափոխվել է Մոսկվայի «Տորպեդո», որի կազմում մասնակցել է ԽՍՀՄ գավաթի խաղարկության եզրափակչին։ Մրցաշրջանի ավարտին Ռենատ Ատաուլինը ու Նիկոլայ Պիսարևը պայմանագիր են կնքել շվեյցարական «Վինտերտուր» ակումբի հետ։ 1992 թվականին նրանք վերադարձել են Ռուսաստան։ Ռենատ Ատաուլինը մեկ մրցաշրջան է անցկացրել «Դինամոյի» երկրորդ կազմում, իսկ 1993 թվականին դարձել է Տուլայի «Արսենալ» ակումբի խաղացող։ 1994 թվականի մրցաշրջանը նա բաց է թողել «զինագործների» ղեկավարության հետ ունեցած կոնֆլիկտի պատճառով։
Դրանից հետո Ռենատ Ատաուլինը խաղացել է Սարատովի «Սոկոլ-ՊԺԴ», Ակտաուի «Մունայշի» և Ռամենսկոեի «Սատուրն» ակումբներում։
Ֆուտբոլային կարիերան ավարտելուց հետո Ռենատ Ատաուլինը խաղացել է «Սպարտակի» վետերանների թիմում։ 2004 թվականից մինչև 2006 թվականը եղել է «Արբատ» մինի-ֆուտբոլային ակումբի փոխնախագահը ։
2014 թվականին Ռենատ Ատաուլինը սկսել է աշխատել Մոսկվայի «Լոկոմոտիվում» որպես ակադեմիայի գլխավոր տնօրենի տեղակալ երիտասարդության հարցերի գծով ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Դինամո Մոսկվայի ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Ֆուտբոլի կիսապաշտպաններ
Կախվածների անտառ
Կախվածների անտառ (Pădurea spânzuraților), ռումին գրող Լիվիու Ռեբրյանուի վեպը, որն առաջին անգամ հրատարակվել է 1922 թվականին։ Գլխավոր հերոսը՝ տրանսիլվանցի փաստաբանի որդի, ազգությամբ ռումին Ապոստոլ Բոլոգան Առաջին համաշխարհային պատերազմի ժամանակ զորակոչվում է ավստրոհունգարական կայսրության բանակ՝ որպես սպա, և հարկադրված է այդ բանակի կազմում կռվել Ռումինիայի թագավորության զորքի դեմ։ Սերն ու մահերը, որոնց ականատեսն է լինում նա, պատճառ են դառնում նրա հոգևոր վերափոխման ։ Ապոստոլը դասալքում է, փախչում ավստրոհունգարական բանակից, սակայն բռնվում է և դատապարտվում մահապատժի՝ կախաղան հանվելու։
Վեպում հեղինակն արծարծել է քսաներորդ դարասկզբին բնորոշ քաղաքակրթական, պատմական դրամատիկ հիմնախնդիրներ։ Ուսումնասիրողներից շատերի կարծիքով՝ այս ստեղծագործությունը գրելիս Ռեբրյանուի համար ազդակ է հանդիսացել իր հարազատ եղբոր՝ ավստրհունգարական բանակի սպա Էմիլ Ռեբրյանուի ճակատագիրը. 1917 թվականին վերջինիս կախաղան են հանել՝ մեղադրելով դասալքության և լրտեսության մեջ ։
«Կախվածների անտառ» վեպի հիման վրա ռումին կինոռեժիսոր Լիվիու Չուլեյը նկարահանել է նույն խորագիրը կրող գեղարվեստական կինոնկար, որը Կաննի կինոփառատոնում նվաճել է լավագույն ռեժիսուրայի համար սահմանված մրցանակը ։
Աննա Կ
Աննա Կարենինա, հայտնի է նաև որպես Աննա Կ (Ганна Коломоєць, ), ուկրաինացի հագուստի մոդելավորող ։
Կենսագրություն
Աննա Կարենինան ծնվել է 1995 թվականի նոյեմբերի 20-ին, Կրեմենչուգում ։ Այստեղ ավարտել է արվեստի դպրոցը, որից հետո ընդունվել է Կիևի ազգային համալսարանի տեխնոլոգիայի և դիզայնի քոլեջը։ 14 տարեկանում սկսել է մոդելի կարիերա և հայտնվել «ТОП 10» ամսագրի շապիկին ։
2012 թվականին, 16 տարեկանում Աննան իր առաջին հավաքածուն ներկայացրել է Mercedes-Benz Kiev Fashion Days նորաձևության շաբաթվա ընթացքում ։ 2013 թվականի փետրվարին Աննան իր հավաքածուն ներկայացրել է Լոնդոնում նորաձևության շաբաթվա ընթացքում Fashion Scout-ի շրջանակներում։ Նույն շրջանում իր հավաքածուն ներկայացրել է Mercedes-Benz Kiev Fashion Days-ի մեծ պոդյումին ։
2013 թվականի հոկտեմբերին Աննա Կ-ի ապրանքանիշը հաղթել է սկսնակ դիզայներների մրցույթում ։ Ոգեշնչվելով միջազգային խմբագիր Vogue Сьюзи Менкес «The Circus of Fashion»-ի հոդվածով Աննան 2014 թվականին Ֆլորենցիայի Pitti Immagine W ցուցադրությանը ներկայացրել է Fashion Circus սպորտային վերնաշապիկների շարքը։ 2014 թվականի ընթացքում վաաճառվել էր ավելի քան 3000 վերնաշապիկ ։
2015 թվականի հունվարին Աննա Կ-ն ներկայացրել է վերնաշապիկների և սվիթշոտերի հավաքածուն, որը ստեղծել է ֆրանսիական Les (Art)Ists ապրանքանիշի հետ համատեղ։ Փետրվարին Աննա Կ-ն ներկայացրել է «The Little Match Girl» հավաքածուն, ոգեշնչվելով Հանս Քրիստիան Անդերսենի «Լուցկիներով աղջիկը» հեքիաթից։ Ներկայումս Աննա Կ-ի հավաքածուները ներկայացված են 25 երկրների 40 խանութներում։
Արտաքին հղումներ
Կատեգորիա:Ուկրաինացի կին արվեստագետներ
Անտեսանելի գլխարկը
Անտեսանելի գլխարկը (Шапка-невидимка), խորհրդային նկարված մուլտիպլիկացիոն ֆիլմ երեխաների համար ։ Մուլտֆիլմը մի ծույլ տղայի մասին է, որը սիրում է օգտվել ուրիշի աշխատանքից։
Սյուժե
Ամառ է։ «Կեչի» պիոներական ճամբարում երեխաները տարբեր խմբակների են մասնակցում` երիտասարդ բնագետների, երգչախմբի և տարբեր մարզաձևերի։ Իսկ Թիմն ալարում է և չի ցանկանում որևէ բան անել։ Տղաները ծիծաղում են նրա վրա և կոչում Անբան Թիմկա։ Թիմն անտառ է գնում և ազնվամորու թփի վրա եռանկյունի սարքած մի թերթ է գտնում` «Անտեսանելի գլխարկ» մակագրությամբ։ Դնելով այն գլխին, Թիմկան դառնում է անտեսանելի և սկսում է վախեցնել բոլորին անընդմեջ և չարամտորեն ծիծաղել (հիմնականում` զվարճանալու համար, բայց երիտասարդ նկարիչ Շուրիկին իր չար կատակով նա բացահայտորեն վրեժխնդիր է լինում` պատի թերթում արված ծաղրանկարի համար)։ Սակայն մեղվանոցում անհանգստացած մեղուները հայտնաբերվում են Թիմկային և հարձակվում են նրա վրա։ Խուճապահար` նա վազում և սուզվում է գետի մեջ։ Մեղուները պտտվում են ջրի վրա և հեռանում։ Գլխարկը սուզվում է։ Եվ տղաները նորից ծիծաղում են բացահայտված կատակասերի վրա։
Վերաթողարկում
1990-ականներին Twic Lyrec ընկերությունը ձայներիզով հրապարակվել է աուդիոհեքիաթ` ըստ համանուն մուլտֆիլմի, տեքստը կարդում է Ալեքսանդր Պոժարովը։
Ծանոթագրություններ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Յուրի Պրիտկովի մուլտֆիլմեր Կատեգորիա:1973 մուլտֆիլմեր
Պարտեզ (ամսագիր, Ստամբուլ)
Պարտեզ, մանկապատանեկան պատկերազարդ ամսաթերթ։ Լույս է տեսել 1946–1967 թվականներին, Ստամբուլում։ Խմբագիրներ՝ Ա․ Տատրյան, Ա․ Էոզեր։ Հայ գրողների (Ա․ Խնկոյան, Հ․ Հայրապետյան, Ս․ Զորյան, Ա․ Դարբնի և ուրիշներ) մանկական ստեղծագործությունների հետ մեկտեղ տպագրել է նաև ռուս, թուրք, արևմտաեվրոպացի հեղինակների գործերը։ «Մեծ մարդիկ», «Նշանավոր մարդիկ» խորագրերով պատմել է անվանի երգահանների, նկարիչների, գիտնականների ու մանկավարժների մասին։ Լուսաբանել է խորհրդահայ արվեստն ու մշակույթը։
Կատեգորիա:Մանկական ամսագիր
Լեյլա Ալ Սոլհ
Լեյլա Ալ Սոլհ (ليلى الصلح حمادة, ), լիբանանցի քաղաքական գործիչ, Alwaleed Philanthropies հումանիտար հիմնադրամի փոխնախագահ, Լիբանանի արդյունաբերության նախարար (2004-2005)։
Կենսագրություն
Լեյլա Ալ Սոլհը ծնվել է 1946 թվականին Բեյրութում։ Լիբանանի վարչապետ (1943-1945) Ռիադ Ալ Սոլհի կրտսեր դուստրն է, Սաուդյան թագավորության ընտանիքի անդամ, գործարար, միջազգային ներդրող Ալ Վալիդ իբն Թալալ Ալ Սաուդի հորաքույրը ։ Լեյլա Ալ Սոլհը սովորել է Բեյրութի Սուրբ Հովսեփի համալսարանում ։
2004-2005 թվականներին Լեյլա Ալ Սոլհը վարչապետ Օմար Քարամի պաշտոնավարման օրոք եղել է արդյունաբերության նախարար  ։ Ալ Սոլհը Alwaleed Philanthropies հումանիտար հիմնադրամի փոխնախագահն է հաստատության հիմնադրումից՝ 2003 թվականի օգոստոսից ի վեր ։ Նրա ղեկավարության ներքո հիմնադրամը իրականացրել է բազմաթիվ միջոցառումներ՝ աջակցելու կրթության, առողջապահության և հասարակական կազմակերպությունների ամբողջ երկրում ։
Հրապարակումներ
Լեյլա Ալ Սոլհը Լիբանանի մասին հրատարակել է երկու գիրք ՝
Մրցանակներ
2008 թվականի մարտի 12-ին Լեյլա Ալ Սոլհը Բենեդիկտոս XVI-ի կողմից արժանացել է պապական մեդալի հումանիտար հիմնադրամում աշխատանքների և կրոնական հանդուրժողականություն քարոզելու համար ։
Ալ Սոլհը համարվում է Մերձավոր Արևելքի ամենահզոր կանանցից մեկը։ 2008 թվականին նա ճանաչվել է ամենահզոր երեք կանանցից մեկը ։ 2011 թվականին Ամենահզոր 100 արաբ կանանց շրջանակում Ալ Սոլհը եղել է 4-րդը, 2012 թվականին Arabian Business ամսագրի կողմից 100 արաբ կանանց մեջ ճանաչվել է 17-րդ հզոր կինը , 2012 թվականին Arabian Business-ի կողմից ճանաչվել է աշխարհի ամենաազդեցիկ 39-րդ կինը ։
Ընտանիք
Ալ Սոլհն ամուսանցել է Լիբանանի Կրթության նախկին նախարար Մաջիդ Համադեի հետ ։ Ունի երկու դուստր և մեկ որդի։ Աղջիկներից մեկը 2005 թվականին ավարտել է Բեյրութի ամերիկյան համալսարանի բժշկական ֆակուկլտետը ։
Ծանոթագրություններ
Կատեգորիա:Լիբանանի քաղաքական գործիչներ Կատեգորիա:21-րդ դարի կին քաղաքական գործիչներ
Միկիժինա
Միկիժինա (Микижина), գետ Կամչատկա թերակղզի, Ռուսաստանում։ Գետի երկարությունը 38 կմ։ Թափվում է Փոքր Կիմիտինա գետի աջ ափին՝ 31 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Արտաքին հղումներ
Կատեգորիա:Ռուսաստանի գետեր
Հադիս
Հադիս (حديث), Մուհամմադ մարգարեի կյանքի տարբեր դրվագների մասին պատմող զրույցներ, արաբամուսուլմանական իրավագիտության (Ֆիկհ) 4 հիմքերից մեկը։ Որպես այդպիսին կարող են լինել նրա խոսքերը, որոնք փոխանցվել են գրավոր կամ բանավոր կերպով։ Այս իմաստով «հադիս» բառը մոտեցված է «սուննա» բառին։ Ղուրանում հադիս բառը 18։6 և 20։9 այաներում հիշատակվում է որպես պատմության, հաղորդման իմաստ։
Անվանում և նշանակություն
Հադիսների նշանակությունը իսլամում շատ մեծ է, քանի որ Մուհամմադը ոչ միայն արտահայտում էր Ալլահից ստացած հայտնությունները, այլ նաև մեկնաբանում էր դրանք, ինչպես նաև սեփական օրինակով ցույց էր տալիս, թե ինչպիսին պետք է լինի մուսուլմանի ուղին։ Այս օրինակները և մեկնաբանությունները հաստատված են Ալլահի կողմից, քանի որ ղուրանական այաթում ասվում է Աբու Դաուդի ժողովածուում բերվում է մի հադիս, որում Մուհամմադն ասում է, որ նրան Աստծո կողմից ոչ միայն Գիրքն է (Ղուրանը) տրվել, այլ նաև դրան նման մի բան (այսինքն Սուննան) (Աբու Դաուդ, Սունան, II, 505)։ Այսպիսով հադիսները, իսկ ավելի լայն իմաստով ողջ Սուննան, ինչպես և Ղուրանը, համարվում է Աստվածային հայտնություն։ Ղուրանը համարվում է անմիջականորեն Ալլահի կողմից Մուհամմադին տրված հայտնություն, իսկ Սուննան համարվում է հայտնություն, որը միջնորդված է Մուհամմադի խոսքերով և արարքներով։ Ընդ որում, հադիսները կարող են կրկնել Ղուրանի իմաստները, կամ մեկնաբանել դրանք, կամ էլ որոշակի գործողություններ վերագրել, որոնց մասին Ղուրանում ուղիղ ոչինչ չի ասվում։ Գոյություն ունեն նաև աստվածային հայտնությամբ ներշնչված հադիսներ, որոնք սովորական հադիսներից տարբերվում են նրանով, որ նրանց իմաստները ելնում էին Ալլահից, բայց փոխանցվել են Մուհամմադի կողմից։ Եթե Մուհամմադը չիմանալով ինչ-որ սխալներ էր կատարում, ապա Ալլահը ուղղում էր դրանք հայտնությամբ։ Դրա հետ կապված՝ Մուհամմադի կյանքը համարվում է այն իդեալը, որից բոլոր մուսուլմանները պետք է օրինակ վերցնեն։ «Հադիս» բառը շատ դեպքերում համընկնում է «սուննա» բառի իմաստի հետ, սակայն այս երկու բառերի միջև կա տարբերություն, քանի որ «հադիս» բառը թարգմանաբար նշանակում է «հաղորդում, որը փոխանցվել է Մուհամմադի խոսքերից», իսկ «սուննան»՝ Մուհամմադի կողմից ցույց տված ուղուն հետևելն է։
Հավաստի հադիսներ
Այս տեսակի հադիսները ունեն չընդհատվող իսնադ (إسناد, փոխանցողների շղթա), որի փոխանցողներից յուրաքանչյուրը՝ սկսած առաջինից մինչև ամենավերջին փոխանցողը, աչքի է ընկնում անաչառությամբ և ճշգրտությամբ, ինչի շնորհիվ նրա իսնադում չկա որևէ շեղում կամ թերություն։ Չկա որևէ կասկած, որ նմանատիպ հադիսները հաղորդվել են Ալլահի առաքյալի կողմից։ Ինչպես երևում է վերը նշված սահմանումից հադիսը սահիհ աստիճանի բարձրացնելու համար անհրաժեշտ է հաշվի առնել որոշ պայմաններ.
Վերը նշված բոլոր պայմաններին համապատասխանող հադիսները կարող են դիտարկվել որպես հավաստի հադիսներ։
Լավորակ հադիսներ
Լավ (հասան) անվանվում են այն հադիսները, որոնք միջանկյալ դիրք են գրավում հավաստի և թույլ հադիսների միջև և առավել մոտ են հավաստի հադիսներին։ Այս հադիսների միջև տարբերությունը կայանում է փոխանցողների ճշգրիտ դիրքորոշման վերաբերյալ անորոշության մեջ, սակայն միևնույն ժամանակ փոխանցողներից ոչ ոք չպետք է մեղադրվի խաբեության մեջ և պետք է առանձնանա իր բարեխղճությամբ։ Այս տիպի հադիսներ փոխանցողների հիշողության աստիճանը գտնվում է սահիհ տիպի հադիսներ փոխանցողների հիշողությունից ցածր մակարդակում։ Այս երկու առանձնահատկություններից բացի գոյություն ունեն նաև հասան տիպի հադիսների այլ առանձնահատկություններ։
Թույլ հադիսներ
Սրանք այն հադիսներն են, որոնց մոտ բացակայում են սահիհ կամ հասան լինելու համար անհրաժեշտ մեկ կամ մի քնի պայմաններ։ Հադիսը համարվում է թույլ, եթե այն փոխանցողը պակաս բարեխիղճ է իր թույլ հիշողության կամ փոխանցողների շղթայի ընդհատման պատճառով։ Գիտնական-մուհադիսները (محدّث) առաջ են քաշել երեք տեսակետներ թույլ հադիսների հիման վրա գործողություն կատարելու կամ չկատարելու համար.
Իբն Հաջար ալ-Ասկալանին թվարկում է հետևյալ պայմանները.
Կեղծ հադիսներ
Որպես տերմին՝ «մաուդու» բառը կիրառվում է մտացածին սուտը մատնանշելու համար, որը վերագրվում է Մուհամմադին, ինչը անհիմն կերպով վերագրվում է վերջինիս։
Բոլոր ուլեմների միահամուռ կարծիքի համաձայն՝ ցանկացած մարդու, ով գիտի, թե ինչ է իրենից ներկայացնում նմանատիպ հադիսը, չի թույլատրվում փոխանցել այն ոչ մի կերպ, եթե փոխանցումը չի պարունակում դիտողություն առ այն, որ այն մտացածին է և կեղծ։
Նմանատիպ հադիսների հիման վրա պաշտամունք ձևավորելը խստիվ արգելվում է։
Աղբյուրներ
Կատեգորիա:Սուննի իսլամ Կատեգորիա:Հադիսներ
UTC+10
UTC+10, ժամային գոտի, որը օգտագործվում է հետևյալ տարածքներում և պետություններում՝
Արտաքին հղումներ
Կատեգորիա:Ժամային գոտիներ
Միկինա
Միկինա (Микина), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը 82 կմ է։ Հոսում է Պենժինսկի շրջանում և Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ֆաթմա Նեսլիշահ
Ֆաթմա Նեսլիշահ Սուլթան, հայտնի է նաև որպես Նեսլիշահ Օսմանօղլու (Fatma Neslişah Osmanoğlu, ), մայրական գծով օսմանյան վերջին սուլթան Մուհամմեդ VI Վահիդեդինի, իսկ հայրական գծով Օսմանների արքայատոհմի վերջին խալիֆ Աբդուլ Մեջիդ II-ի թոռնուհի, եգիպտական ռեգենտ Մուհամմադ Աբդել Մոնիմի կինը։
Ծագում
Ֆաթմա Նեսլիշահը ծնվել է ծնողների Նիշանտաշիի պալատում 1921 թվականի փետրվարի 4-ին։ Նրա հայրը շեհզադե Օմեր Ֆարուկն էր՝ Օսմանների արքայատոհմի վերջին խալիֆ Աբդուլ Մեջիդ II-ի միակ որդին և ավագ երեխան, մայրը՝ Ռուկիյե Սաբիհա Սուլթանը՝ օսմանյան վերջին սուլթան Մուհամմեդ VI-ի կրտսեր աղջիկը։ Ծննդյան պահից Ֆաթմա Նեսլիշահն ստացել է Նորին կայսերական մեծություն Նեսլիշահ Սուլթան Հազրեթլերի («Devletlû İsmetlû Neslişah Sultan Aliyyetuş'şan Hazretleri») տիտղոսը ։ Նրա ծնունդը տոնել են թնդանոթի 121 համազարկով և ոսկի բաժանելով ։ Նեսլիշահն ընտանիքի ավագ երեխան էր, նա ուներ երկու քույր՝ Հանզադե Օսմանօղլուն (ծնվել է 1923 թվականին Ստամբուլում) և Նեջլա Հիբետուլլահ Սուլթանը (ծնվել է Նիցցայում 1926 թվականին)։ Արտաքսումից առաջ ընտանիքն ապրում էր Դոլմաբահչեի պալատում։
Արտաքսում
Համաձայն 1924 թվականի մարտի 3-ի № 431 օրենքի՝ Նեսլիշահը, նրա ծնողներն ու քույրը ներառվել են հարկադիր տեղահանության ցուցակում։ Ընտանիքը տեղափոխվել է Նիցցա, որտեղ Նեսլիշահը քույրերի հետ կրթություն է ստացել։ Նրա մանկությունն ու պատանեկությունն անցել է Ֆրանսիայում, որից հետո մեկնել է Եգիպտոս։ Նեսլիշահը սովորել է 4 լեզու՝ ֆրանսերեն, գերմաներեն, անգլերեն և արաբերեն։
Եգիպտական արքայադուստր
1940 թվականին Ֆաթմա Նեսլիշահն ամուսնացել է Եգիպտոսի վերջին խեդիվ Աբբաս Հիլմիի որդու՝ արքայազն Մուհամմադ Աբդել Մոնիմ Բեյ Էֆենդիի հետ՝ այդպիսով դառնալով Եգիպտոսի արքայադուստր-կոնսորտ  ։ Դրանից 2 տարի առաջ 50 միլիոն ամերիկյան դոլար կարողության ժառանգորդ Մուհամմադն իր բարեկամից՝ Եգիպտոսի թագավոր Ֆարուկից, թույլտվություն էր ստացել ամուսնանալու Ալբանիայի թագավոր Ահմեդ Զոգուի քրոջ հետ, բայց ամուսնությունն այդպես էլ չի կայացել։
Երբ Հուլիսյան հեղափոխության ընթացքում Ազատ սպաների շարժումը տապալել է Ֆարուկ թագավորին, Մուհամմադը նշանակվել է մանկահասակ թագավոր Ֆուադի խնամակալների խորհրդի նախագահ։ 1952 թվականի սեպտեմբերի 7-ին խորհուրդը լուծարվել է, և Մուհամմեդը դարձել է միանձնյա խնամակալ արքայազն ։ Թագուհի-կոնսորի բացակայության պայմաններում նրա պարտականությունները դե ֆակտո կատարել է Նեսլիշահը՝ որպես խնամակալ արքայազնի կին։ Նեսլիշահն զբաղվել է բարեգործությամբ և ներկայացուցչական գործունեությամբ (ներկա է եղել մարզական խոշոր մրցաշարերի և այլն) ։
Մուհամմադի խնամակալությունը տևել է 10 ամիս։ 1953 թվականի հունիսի 18-ին Եգիպտոսի հեղափոխական հրամանատարության խորհուրդը վեացրել է միապետությունը։ Չորս տարի անց Մուհամմադն ու Նեսլիշահը ձերբակալվել են նախագահ Նասերի դեմ դավադրությանը մասնակցելու մեղադրանքով։ Նեսլիշահն ամուսնու հետ բանտից ազատ է արձակվել միայն Թուրքիայի նախագահի միջամտությունից հետո։ Նեսլիշահն արտաքսվել է երկրորդ անգամ։ Նա ընտանիքի հետ բնակություն է հաստատել Ֆրանսիայում, որտեղ մնացել է մինչև 1963 թվականը։
Վերադարձ հայրենիք
1952 թվականին Թուրքիայում Օսմանյան արքայատոհմի արքայադստեր համար համաներում է հայտարարվել։ 1963 թվականին Նեսլիշահն ընտանիքի հետ վերադարձել է Թուրքիա, որտեղ ստացել է քաղաքացիություն և Օսմանօղլու ազգանունը (բառացի՝ Օսմանների որդի, ժառանգ)։ Մուհամմադ արքայազնը մահացել է 1979 թվականին Ստամբուլում, Ֆաթմա Նեսլիշահն մնացել է չամուսնացած աղջկա՝ Իկբալի հետ ։
Իր մահվան պահին Նեսլիշահն Օսմանյան արքայատոհմի ամենածեր ներկայացուցիչն էր ։ Բուրհանեդին Ջեմի և Էրթուգրուլ Օսմանի մահից հետո Նեսլիշահը արքայատոհմի վերջին կենդանի անդամն էր, որ ծնվել էր Օսմանյան կայսրությունում։
Երեխաներ
Նեսլիշահն ու Մուհամմադն ունեցել են երկու երեխա.
Արտաքին հղումներ
Կատեգորիա:Օսմանյան արքայատոհմ Կատեգորիա:Ստամբուլում ծնված անձինք Կատեգորիա:Օսմանյան կայսրության անձինք Կատեգորիա:Մուհամմադ Ալիի արքայատոհմ Կատեգորիա:Սրտամկանի ինֆարկտից մահացածներ
Ուռեկ (Ակնի գավառ)
Ուռեկ, գյուղ Արևմտյան Հայաստանում, Խարբերդի վիլայեթի Ակնի գավառակում կամ Խարբերդի գավառակում։ Մտնում էր Վասկավան գյուղախմբի կազմի մեջ։ Գտնվում էր Եփրատ գետի ձախ կողմում, Ակն գյուղաքաղաքից հարավ-արևելք։
Պատմություն
1896 թվականից գյուղը տիրել են թուրքերը, իսկ տեղի հայ բնակչությունը հալածանքների պատճառով տեղափոխվել է Վասկավան։ 1915 թվականին գյուղն ավերակ էր։
Բնակչություն
1879 թվականին ուներ 12 տուն հայ բնակիչ։
Պատմամշակութային կառույցներ
2000 թվականի դրությամբ գյուղում պահպանվել է եկեղեցու ավերակներն ու գերեզմանոցը ։
Ծանոթագրություններ
Կատեգորիա:Արևմտյան Հայաստանի գյուղեր
Բալլադ զինվորի մասին
Բալլադ զինվորի մասին (Баллада о солдате), խորհրդային գեղարվեստական կինոնկար, որը նկարահանվել է 1959 թվականին, ռեժիսոր Գրիգորի Չուխրայի կողմից։ Ֆիլմի առաջին ցուցադրությունը ԽՍՀՄ-ում կայացել է 1959 թվականի դեկտեմբերի 1-ին։
Սյուժեն
Հայրենական մեծ պատերազմի տարիներն էին։ Երիտասարդ զինվոր Ալյոշա Սկվորցովը հերոսական արարք է կատարում, մեկ մարտի ընթացքում կարողանում է հակառակորդի երկու տանկ վնասազերծել։ Հրամանատարությունը ցանկանում է նրան ներկայացնել պարգևի, բայց Ալյոշան խնդրում է, որ իրեն արձակուրդ տրամադրեն, որպեսզի կարողանա տեսակցել իր մորը։ Նրան տրամադրում են արձակուրդ՝ ընդամենը վեց օրով։ Իր մոր համար նվեր գնելուց հետո նա ճանապարհ է ընկնում։
Ճանապարհին նրան հանդիպում են և լավ, և վատ մարդիկ։ Հուսահատված հաշմանդամին օգնում է գտնել ընտանեկան երջանկությունը և հանդիպում է Շուրա անունով աղջկան։ Վերջինիս հետ հանդիպումով Ալյոշայի մոտ ծնունդ է առնում առաջին սիրո զգացմունքը։
Վերջապես երբ հասնում է գյուղ, մոր հետ հանդիպմանը մնացել էր ընդամենը մի քանի րոպե։ Նա գրկում է մորը և խոստանում, որ կվերադառնա ու կրկին բռնում է ռազմաճակատ մեկնող ճանապարհը։ Ֆիլմի հեղինակները չեն թաքցնում, որ Ալյոշայի խոստումը մնում է անկատար, իսկ մայրը մինչ օրս գնում և կանգնում է այն ճանապարհին, որով ինչ-որ ժամանակ իր որդուն ճանապարհել էր ռազմաճակատ...
Ծանոթագրություններ
Կատեգորիա:1959 ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ֆիլմեր, որոնց գործողությունները տեղի են ունենում Ռուսաստանում
Մաքս Պետենկոֆեր
Մաքս Պետենկոֆեր, գերմանացի հիգիենիստ, փորձառական հիգիենայի հիմնադիրը։ Բավարական ԳԱ իսկական անդամ (1847) և պրեզիդենտ (1890 թվականից)։
1843 թվականին ավարտել է Մյունխենի համալսարանի բժշկական ֆակուլտետը։ 1879 թվականին Մյունխենում հիմնել է հիգիենայի առաջին ինստիտուտը Եվրոպայում և այն ղեկավարել մինչև կյանքի վերջը։ Պետենկոֆերի աշխատանքները հիմք հանդիսացան օդի, ջրի, սննդի, հողի, հագուստի հիգիենիկ հետազոտությունների զարգացմանը։ Մշակել է օդում ածխաթթու գազի բաղադրության որոշման մեթոդ և առաջարկել այն օգտագործել որպես բնակավայրերի և աշխատավայրերի օդի մաքրության ինդիկատոր։ 1865 թվականին(Կ․ Ֆոյտի հետ միասին) հրատարակել է «Leitschrift fur Biologies, 1883 թվականից՝ «Аг-chiv fur Hygiene» ամսագրերը։
Ծանոթագրություններ
Կատեգորիա:Գերմանացի հիգիենիստներ Կատեգորիա:Գերմանացի քիմիկոսներ Կատեգորիա:Մյունխենի համալսարանի շրջանավարտներ Կատեգորիա:Գերմանացի բժիշկներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Պրուսիայի գիտությունների ակադեմիայի անդամներ
Էլ Ուեկու
Էլ Ուեկու (El Huecú), Քաղաք Արգենտինայում. Նեռւկեն պրովինցիայի Նյորկին դեպարտամենտի վարչական կենտրոնը ։ Գտնվում է Արգենտինական Պատագոնիայում։
Պատմություն
Էլ Ուեկուն հիմնադրվել է 1933 թվականի փետրվարի 1-ին։
Արտաքին հղումներ
Կատեգորիա:Արգենտինայի քաղաքներ
Լասեր (Արյեժի գավառ)
Լասեր (Lasserre), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սենտ Կրուա Վոլվեսթր կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09158։
Բնակչություն
Համայնքի բնակչությունը 2008 թվականին կազմում էր 191 մարդ։
Արտաքին հղումներ
Կատեգորիա:Ֆրանսիայի համայնքներ
Պահածոյացում
Պահածոյացում, միջոցառումների համակարգ, որի շրջանակներում սնունդը ենթարկվում է մշակման և պահվում հերմետիկ միջավայրում։
Ըստ բաղադրատոմսի՝ պահածոները լինում են պարզ և բարդ։ Պարզ բաղադրատոմսով պահածոներից են բնական հյութերը, պյուրեները, որոնք կազմված են մեկ բաղադրիչից։ Պարզ են համարվում նաև երկբաղադրիչ պահածոները, որոնցից են մրգային կոմպոտները և բանջարեղենային բնական պահածոները։
Բարդ բաղադրատոմսով պահածոներն են՝ բանջարեղենների խորտիկային, ճաշատեսակային և խտացրած մրգային ու բանջարեղենային պահածոները։
Բաղադրատոմսով են պայմանավորված պահածոյի զգայաորոշիչ, քիմիկաֆիզիկական ցուցանիշները, որոնք պետք է համապատասխանեն որոշակի ստանդարտի։ Որքան բարդ է բաղադրատոմսը, այնքան ավելի շատ ցուցանիշներ են մտնում տվյալ պահածոյի ստանդարտում։
Բոլոր տեսակի պահածոների համար գոյություն ունեն հումքի և օժանդակ նյութերի ծախսերի հաստատված նորմաներ։ Ծախսի նորմաները որոշվում են հումքից սննդում առաջացող մնացորդներով, որոնք կամ սննդում ընդհանրապես, կամ տվյալ պահածոյում չեն օգտագործվում։ երկարատև պահելու համար հատուկ մշակված բուսական կամ կենդանական ծագում ունեցող սննդամթերք։ Պահածոների կշռաբաշխումը, հերմետիկ խցանում են մետաղե, ապակե կամ պոլիմերային տարաներում և ջերմամշակում։
Պահպանում
Պահածոյացմամբ ոչ միայն պահպանվում, այլև բարձրացվում է մթերքի սննդային արժեքը՝ հումքի՝ ուտելու համար սակավ պիտանի մասերը հեռացնելու, ճարպեր (բանջարեղենը տապակելիս), շաքար (ջեմեր, մուրաբաներ եփելիս) ավելացնելով։ Երկարատև պահելու դեպքում Պահածոների սննդային արժեքը աննշան փոփոխվում է։ Պահածոնորի տեսականին բազմազան է․ բանջարեղենի, պտղի, մսի, ձկան և կաթի։
Պաղի պահածո են կոմպոտները, մրգահաւոապտղի մածուկները, խյուսերը, սոուսները, հյութերը, մուրաբաները, ջեմերը, պովիդլոն, դոնդողը, օշարակները։ Պահածոնորի շարքին են դասվում նաև սառեցրած պտուղները և բանջարեղենը։ Մսի պահածոններ լինում են բնական (տավարի, խոզի, հավի ևն), խոհարարական մշակման ենթարկված թռչնամթերքներից և մսից (լյարդի, մսի և այլն), պահածոյացված նրբերշիկի, երշիկի տեսքով։
Մսիբուսական Պահածո ստանում են միսը ոլոռի, լոբու, ձավարեղենի, մակարոնեղենի հետ պահածոյացնելով։ Ձկան պահածոները լինում են բնական (թառափի, սաղմոնի, խեցգետնի ևն), տոմատի սոուսում կամ յուղում տապակած, ապխտած ձկից։ Ձկան բոլոր պահածոները վարակազերծում են, բացի պրեսերվներից (հատուկ ձևով աղադրած որոշ ձկնատեսակներ՝ կիլկա, տառեխուկ ևն)։ Կաթի Պահածո են խտացրած կաթնամթերքը (կաթ, կաթնասեր)՝ շաքարով և առանց շաքարի։
Գրականություն
Կատեգորիա:Պահածոներ Կատեգորիա:Պահածոյացված սնունդ
Քարնձոր (Չարսանջակի գավառ)
Քարնձոր, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Բերրի գյուղաքաղաքից 20 հյուսիս-արևելք` հարթավայրի վրա։
Բնակչություն
XIX դարի վերջին ուներ 9 տուն, իսկ XX դարի սկզբին` 30 տուն` 300 հայ բնակչով։
Պատմամշակութային կառույցներ
Գյուղի մոտակայքում` անտառի բացատում գտնվում էր Ս. Մինաս եկեղեցու ավերակները ։
Ծանոթագրություններ
Կատեգորիա:Արևմտյան Հայաստանի գյուղեր
Halo (երգ, Բիյոնսե)
«Halo», ամերիկացի երգչուհի Բիյոնսեի սինգլը I Am… Sasha Fierce ալբոմից (2008)։ Երգի միտքն այն է, որպեսզի ցույց տա Բիյոնսեի սովորական կյանքը՝ առանց դիմահարդարման և առանց աստղային փայլի։ Երգը գրվել է Ռայան Թեդերի և Էվան Բոգարտի կողմից հատուկ Բիյոնսեի համար, չնայած ԶԼՄ֊ները ենթադրում էին, որ այն նախատեսված էր Լեոնա Լյուիսի համար։ Սինգլը չորս անգամ արժանացել է պլատինե կարգավիճակին Ավստրալիայում և երկու անգամ ՝ պլատինե կարգավիճակի՝ Իսպանիայում և ԱՄՆ֊ում։
Սինգլը դրական քննադատությունների արժանացավ երաժշտական քննադատների մեծամասնության կողմից, որոնք հատուկ ընդգծել էին «Բիյոնսեի զգացմունքային վոկալը»։ «Halo»-ն առաջադրվել է Գրեմմիի 52֊րդ արարողությանը՝ «տարվա ձայնագրությունը» կատեգորիայում և հաղթել է Լավագույն կանացի վոկալի փոփ կատարման համար մրցանակը։ Ինչպես նաև սինգլը հաղթել է MTV Europe Music Awards֊ում տարվա լավագույն երգի համար ։
Դիրքը չարտերում
«Halo»֊ն գլխավորել է Բրազիլիայում, Նորվեգիայում և Սլովակիայում չարտերում, և մտել է չարտում լավագույն սինգլների հնգյակի մեջ Ավստրալիայում, Գերմանիայում, Իռլանդիայում, Իտալիայում, Նոր Զելանդիայում, Շվեյցարիայում, Մեծ Բրիտանիայում և ԱՄՆ֊ում։
Հավաստագրեր
!scope="col" colspan="3"| Mastertone
Ծանոթագրություններ
Կատեգորիա:Բիյոնսեի երգեր
Պեզազյան վարժարան
Կատեգորիա:Թուրքիայի հայկական դպրոցներ Կատեգորիա:Նորագույն շրջանի հայկական դպրոցներ
Ջոն Ֆիլիպ Սուզա
Վաղ տարիներ
Սուզայի ծնողները ներգաղթյալներ են եղել։ Ծագումով պորտուգալացի հայրը՝ Ժուան Անտոնիու Սուսանը, ծնվել է Իսպանիայում, եղել է Միացյալ Նահանգների «Մարին նվագախմբի» թրոմբոնիստը։ Մայրը՝ Մարիա Էլիզաբեթ Տրինկաուսը, ծնվել է Բավարիայում։ Երաժշտական հանրագիտարանի (1981) և հանրագիտարանային բառարանի խորհրդային հրատարակությունները (1990) նշում են, որ երաժիշտի իրական անունը Սիգգրիդ Օկս է, և որ Սուզա կեղծանունը ձևավորվել է կամ իրական անուն-ազգանվան առաջին տառերից՝ S և O + USA (ԱՄՆ) կամ «Super Omnia USA» արտահայտությունից («Ամերիկան վեր է ամենից»)։ Գրոուվի երաժշտական բառարանում ասվում է, որ այդ տարբերակը հիմնավորված չէ։ Սուսան (Sousa) բավականին տարածված ազգանուն է Պորտուգալիայում։
Ջոն Ֆիլիպը՝ ընտանիքի տասը երեխաներից երրորդը, նախնական կրթությունը ստացել է տանը՝ առողջական վատ վիճակի պատճառով։ Ավելի ուշ՝ դպրոցում սովորելու տարիներին, նա Ջոն Էսպուտայի մոտ ջութակի դասերի է հաճախել, իսկ երաժշտություն և կոմպոզիցիա սերտել է Ջորջ Ֆելիքս Բենկերտի մոտ։ Տիրապետել է դաշնամուրի, ֆլեյտայի և փողային գործիքների։ Տասնմեկ տարեկանում Սուսան ստեղծել է իր առաջին փողային նվագախումբը։ Տասներեք տարեկան հասակում ցանկացել է փախչել թափառաշրջիկ կրկեսի հետ, բայց հոր պնդմամբ դարձել է «Մարին նվագախմբի» անդամ։ Այդ ժամանակ նույնպես հանդես է եկել որպես ջութակահար և իր ուժերը փորձել է կոմպոզիցիայում։
Հետագա տարիներ
1874 թվականին Սուսան լքել է նվագախումբը, բայց շարունակել է ջութակահարի իր գործունեությունը, ելույթ է ունեցել ԱՄՆ պետքարտուղարի տեղակալ Ուիլյամ Հանթերի տնային համերգներում։ 1876 թվականին վաշինգտոնյան մի քանի թատրոնների հետ կարճատև համագործակցությունից հետո՝ Սուսան մեկնել է Ֆիլադելֆիա, որտեղ մասնակցել է Միացյալ Նահանգների հարյուրամյակի տոնակատարություններին։ Այս առիթով կազմված նվագախումբը ղեկավարել է Ժակ Օֆենբախը. Սուսան այդտեղ նվագել է առաջին ջութակը։ Ֆիլադելֆիայում Սուսայի գործունեությունը շարունակվել է. նա համերգներ է ունեցել և երաժշտություններ գրել թատերական ստեղծագործությունների համար։ Այս շրջանի նրա գործերի շարքն են լրացրել Գիլբերտի և Սալիվիվանի որոշ օպերետների վերադաշնակումները, ներառյալ՝ «Ֆրեգատ «Պինաֆորը»» օպերետը, որը Սուսան համապատասխանեցրել է նվագախմբին. այն բարձր է գնահատվել ստեղծագործությունների հեղինակների կողմից։